text: Í vetur flutti Jann Benjaminsen aftur til Føroya. Eftir tvey ár í norskum fótbólti skrivaði toftamaðurin undir sáttmála við B36, har hann hevur verið sannførandi bakkspælari.
  - Um ársskiftið hevði eg ongan sáttmála og skuldi avgera, hvat næsta stigið skuldi vera. Eg hevði fleiri møguleikar í fleiri londum, og takkaði eisini nei til tilboð úr millum annað Norra, Íslandi, Finnlandi og Lettlandi. Heildarmetingin var, at B36 var rætta skiftið. Ítróttaliga er hetta ein spennandi avbjóðing, og bæði familjan og fíggjarstøðan ávirkaðu eisini støðutakanina.
  Jann vandi við B36 í vetur fyri at halda seg í form, meðan hann umhugsaði støðuna. Hann minnist seg hava sera gott samskifti við Dan Brimsvík hesa tíðina.
  - Tað gekk eisini skjótt, tá eg segði honum, at eg umhugsaði at skifta til B36, sigur hann.
  Í februar var avtalan undirskrivað, og Jann vann sær fast pláss á liðnum beinanvegin.
text: #000001
text: - Vit stýrdu spælinum væl í fyrra hálvleiki og áttu eisini at fingið meira burturúr teimum støðunum, sum vit skaptu. Eftir steðgin kom stígur í, tí vit vóru ov einfalt trýstir til at spæla langar bóltar. Vit eru vónbrotnir av úrslitinum, men vit kunnu ikki dvølja við tað, sum er farið. Nú herja vit á aftur, og uppgávan er nú at fáa trý stig sunnudagin, sigur hann.
text: #000004